ddrg/super_eurlex huggingface dataset:
Sodba Splošnega sodišča z dne 23. septembra 2020 – Landesbank Baden-Württemberg/EOR

(Zadeva T-411/17) (1)

(Ekonomska in monetarna unija - Bančna unija - Enotni mehanizem za reševanje kreditnih institucij in nekaterih investicijskih podjetij (EMR) - Enotni sklad za reševanje (ESR) - Sklep EOR o izračunu predhodnih prispevkov za leto 2017 - Ničnostna tožba - Neposredno in posamično nanašanje - Dopustnost - Bistvene postopkovne zahteve - Avtentifikacija odločbe - Obveznost obrazložitve - Pravica do učinkovitega sodnega varstva - Ugovor nezakonitosti - Časovna omejitev učinkov sodbe)

(2020/C 390/36)

Jezik postopka: nemščina

Stranke

Tožeča stranka: Landesbank Baden-Württemberg (Stuttgart, Nemčija) (zastopnika: H. Berger in K. Rübsamen, odvetnika)

Tožena stranka: Enotni odbor za reševanje (zastopniki: A. Martin-Ehlers, S. Raes, T. Van Dyck in A. Kopp, odvetniki)

Intervenientka v podporo tožene stranke: Evropska komisija (zastopnika: A. Steiblytė in K.-P. Wojcik, agenta)

Predmet

Predlog na podlagi člena 263 PDEU za razglasitev ničnosti Sklepa EOR z izvršne seje z dne 11. aprila 2017 o izračunu predhodnih prispevkov v Enotni sklad za reševanje za leto 2017 (SRB/ES/SRF/2017/05) v delu, v katerem se nanaša na tožečo stranko.

Izrek

1. Sklep Enotnega odbora za reševanje (EOR) z izvršne seje z dne 11. aprila 2017 o izračunu predhodnih prispevkov v Enotni sklad za reševanje za leto 2017 (SRB/ES/SRF/2017/05) se v delu, v katerem se nanaša na družbo Landesbank Baden-Württemberg, razglasi za ničen.

2. Učinki sklepa SRB/ES/SRF/2017/05 se za družbo Landesbank Baden-Württemberg ohranijo šest mesecev od dneva, ko ta sodba postane pravnomočna.

3. EOR poleg svojih stroškov nosi stroške družbe Landesbank Baden-Württemberg.

4. Evropska komisija nosi svoje stroške.

(1) UL C 277, 21.8.2017.
C 88/25

Sodba Splošnega sodišča z dne 27. januarja 2021 – Poljska/Komisija

(Zadeva T-699/17) (1)

(Okolje - Direktiva 2010/75/UE - Industrijske emisije - Izvedbeni sklep (EU) 2017/1442 - Velike kurilne naprave - Zaključki o najboljših razpoložljivih tehnikah (BAT) - Člen 16(4) in (5) PEU - Člen 3(2) in (3) Protokola (št. 36) o prehodni ureditvi - Časovna uporaba zakona - Komitologija)

(2021/C 88/32)

Jezik postopka: poljščina

Stranke

Tožeča stranka: Republika Poljska (zastopnika: B. Majczyna in D. Krawczyk, agenta)

Tožena stranka: Evropska komisija (zastopniki: Ł. Habiak, K. Herrmann in R. Tricot, agenti)

Intervenientki v podporo tožeče stranke: Republika Bolgarija (zastopnici: E. Petranova in T. Mitova, agentki), Madžarska (zastopnik: M. Fehér, agent)

Intervenientke v podporo tožene stranke: Kraljevina Belgija (zastopnik: M. Jacobs, agent), Francoska republika (zastopnika: J. Traband in A.-L. Desjonquères, agenta), Kraljevina Švedska (zastopniki: C. Meyer-Seitz, H. Shev, L. Zettergren in A. Alriksson, agenti)

Predmet

Predlog na podlagi člena 263 PDEU za razglasitev ničnosti Izvedbenega sklepa Komisije (EU) 2017/1442 z dne 31. julija 2017 o določitvi zaključkov o najboljših razpoložljivih tehnikah (BAT) v skladu z Direktivo 2010/75/EU Evropskega parlamenta in Sveta za velike kurilne naprave (UL 2017, L 212, str. 1).

Izrek

1. Izvedbeni sklep Komisije (EU) 2017/1442 z dne 31. julija 2017 o določitvi zaključkov o najboljših razpoložljivih tehnikah (BAT) v skladu z Direktivo 2010/75/EU Evropskega parlamenta in Sveta za velike kurilne naprave se razglasi za ničen.

2. Učinki izvedbenega sklepa, ki je bil s točko 1 tega izreka razglašen za ničnega, se ohranijo, dokler v razumnem roku, ki ne sme presegati 12 mesecev od dneva razglasitve te sodbe, ne začne veljati nov akt, ki bo ta sklep nadomestil in ki bo sprejet v skladu s pravili o kvalificirani večini iz člena 3(3) Protokola (št. 36) o prehodni ureditvi.

3. Evropska komisija poleg svojih stroškov nosi tudi stroške, ki so nastali Republiki Poljski.

4. Kraljevina Belgija, Republika Bolgarija, Francoska republika, Madžarska in Kraljevina Švedska nosijo svoje stroške.

(1) UL C 412, 4.12.2017.
C 406/28

Sodba Splošnega sodišča z dne 19. septembra 2019 – GE Healthcare/Komisija

(Zadeva T-783/17) (1)

(Zdravila za uporabo v humani medicini - Začasen umik dovoljenja za promet s kontrastnimi sredstvi, ki vsebujejo gadolinij - Člena 31 in 116 Direktive 2001/83/ES - Previdnostno načelo - Enako obravnavanje - Sorazmernost - Nepristranskost)

(2019/C 406/36)

Jezik postopka: angleščina

Stranki

Tožeča stranka: GE Healthcare A/S (Oslo, Norveška) (zastopniki: D. Scannell, barrister, G. Castle in S. Oryszczuk, solicitors)

Tožena stranka: Evropska komisija (zastopnika: M. Wilderspin in A. Sipos, agenta)

Predmet

Predlog na podlagi členov 263 PDEU za razglasitev ničnosti Izvedbenega sklepa Komisije C(2017) 7941 final z dne 23. novembra 2017, ki se v okviru člena 31 Direktive 2001/83/ES evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v humani medicini (UL, posebna izdaja v slovenščini, poglavje 13, zvezek 27, str. 69) nanaša na dovoljenja za promet s kontrastnimi sredstvi za uporabo pri ljudeh, ki vsebujejo gadolinium in eno ali več izmed zdravilnih učinkovin „gadobenska kislina, gadobutrol, gadodiamid, gadopentetna kislina, gadoterna kislina, gadoteridol, gadoversetamid in gadoksetna kislina“.

Izrek

1. Tožba se zavrne.

2. GE Healthcare A/S se naloži plačilo stroškov, vključno s stroški postopka za izdajo začasne odredbe.

(1) UL C 42, 5.2.2018.
C 328/43

Sodba Splošnega sodišča z dne 12. julija 2019 – Ceobus in drugi/Komisija

(Zadeva T-330/17) (1)

(Državne pomoči - Sheme pomoči, ki jih je Francija izvedla med letoma 1994 in 2008 - Subvencije za naložbe, ki jih je dodelila regija Île-de-France - Sklep o razglasitvi sheme pomoči za združljivo z notranjim trgom - Pojma „obstoječa pomoč“ in „nova pomoč“ - Člen 107 PDEU - Člen 108 PDEU - Člen 1(b), podtočki (i) in (v), Uredbe (EU) 2015/1589 - Zastaralni rok - Člen 17 Uredbe 2015/1589)

(2019/C 328/47)

Jezik postopka: francoščina

Stranke

Tožeče stranke: Ceobus (Génicourt, Francija) in druge tožeče stranke, katerih imena so v prilogi k sodbi (zastopnika: sprva D. de Combles de Nayves, nato F. Segalen, odvetnika)

Tožena stranka: Evropska zgodovina (zastopniki: L. Armati, C. Georgieva-Kecsmar in T. Maxian Rusche, agenti)

Predmet

Tožba na podlagi člena 263 PDEU za razglasitev delne ničnosti Sklepa Komisije (EU) 2017/1470 z dne 2. februarja 2017 o shemah pomoči SA.26763 2014/C (ex 2012/NN), ki jih je Francija izvedla v korist avtobusnih prevoznikov v regiji Île-de-France (UL 2017, L 209, str. 24).

Izrek

1. Tožba se zavrne.

2. Družba Ceobus in druge tožeče stranke, katerih imena so navedena v prilogi, poleg svojih stroškov nosijo stroške Evropske komisije.

(1) UL C 231, 17.7.2017.
Sodba Splošnega sodišča z dne 10. aprila 2019 – Nemčija/Komisija

(Zadeva T-229/17) (1)

(Približevanje zakonodaj - Uredba (EU) št. 305/2011 - Uredba (EU) št. 1025/2012 - Gradbeni proizvodi - Harmonizirani standardi EN 14342:2013 in EN 14904:2006 - Obveznost obrazložitve)

(2019/C 187/74)

Jezik postopka: nemščina

Stranke

Tožeča stranka: Zvezna republika Nemčija (zastopniki: sprva T. Henze in J. Möller, nato J. Möller, agenti, skupaj z M. Winkelmüllerjem, F. van Schewickom in M. Kottmannom, odvetniki)

Tožena stranka: Evropska komisija (zastopniki: sprva G. Zavvos in C. Hermes, nato C. Hermes in M. Huttunen, agenti)

Intervenient v podporo tožeče stranke: Republika Finska (zastopnik: S. Hartikainen, agent)

Predmet

Predlog na podlagi člena 263 PDEU za razglasitev ničnosti prvič, Sklepa Komisije (EU) 2017/133 z dne 25. januarja 2017 o omejeni ohranitvi sklica v Uradnem listu Evropske unije na harmonizirani standard EN 14342:2013 „Lesene talne obloge in parket: Lastnosti, vrednotenje skladnosti in označevanje“ v skladu z Uredbo (EU) št. 305/2011 Evropskega parlamenta in Sveta (UL L 21, str. 113), drugič, Sklepa Komisije (EU) 2017/145 z dne 25. januarja 2017 o omejeni ohranitvi sklica na harmonizirani standard EN 14904:2006 „Podloge za športne dejavnosti – Notranje podloge za večnamensko uporabo: Specifikacija“ v skladu z Uredbo (EU) št. 305/2011 Evropskega parlamenta in Sveta v Uradnem listu Evropske unije (UL L 22, str. 62), tretjič, Sporočila Komisije z dne 10. marca 2017 v okviru izvajanja Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (UL 2017, C 76, str. 32), v delu, v katerem se nanaša na harmonizirane standarde EN 14342:2013 in EN 14904:2006, četrtič, Sporočila Komisije z dne 11. avgusta 2017 v okviru Izvajanja Uredbe št. 305/2011 (UL 2017, C 267, str. 16), v delu, v katerem se nanaša na harmonizirane standarde EN 14342:2013 in EN 14904:2006, petič, Sporočila Komisije z dne 15. decembra 2017 v okviru Izvajanja Uredbe št. 305/2011 (UL 2017, C 435, str. 41), v delu, v katerem se nanaša na harmonizirane standarde EN 14342:2013 in EN 14904:2006, in šestič, Sporočila Komisije z dne 9. marca 2018 v okviru izvajanja Uredbe (EU) št. 305/2011 Evropskega parlamenta in Sveta (UL 2018, C 92, str. 139), v delu, v katerem se nanaša na harmonizirane standarde EN 14342:2013 in EN 14904:2006.

Izrek

1. Tožba se zavrne.

2. Zvezna republika Nemčija nosi svoje stroške in stroške Evropske komisije.

3. Republika Finska nosi svoje stroške.

(1) UL C 195, 19.6.2017.
Sodba Splošnega sodišča z dne 26. marca 2019 – Parfümerie Akzente/EUIPO (GlamHair)

(Zadeva T-787/17) (1)

(Znamka Evropske unije - Prijava besedne znamke Evropske unije GlamHair - Absolutni razlog za zavrnitev - Neobstoj razlikovalnega učinka - Opisnost - Člen 7(1)(b) in (c) Uredbe (ES) št. 207/2009 (postal člen 7(1)(b) in (c) Uredbe (EU) 2017/1001))

(2019/C 164/47)

Jezik postopka: nemščina

Stranki

Tožeča stranka: Parfümerie Akzente GmbH (Pfedelbach, Nemčija) (zastopniki: O. Spieker, A. Schönfleisch in M. Alber, odvetniki)

Tožena stranka: Urad Evropske unije za intelektualno lastnino (zastopnica: D. Walicka, agentka)

Predmet

Tožba zoper odločbo četrtega odbora EUIPO za pritožbe z dne 25. septembra 2017 (zadeva R 82/2017-2) v zvezi z zahtevo za registracijo besednega znaka GlamHair kot znamke Evropske unije.

Izrek

1. Tožba se zavrne.

2. Družba Parfümerie Akzente GmbH nosi stroške.

(1) UL C 32, 29.1.2018.
C 103/31

Sodba Splošnega sodišča z dne 6. februarja 2019 – Karp/Parlament

(Zadeva T-580/17) (1)

((Javni uslužbenci - Pogodbeni uslužbenci - Uvrstitev - Člen 90(2) Kadrovskih predpisov - Preuranjeni zahtevek - Nepravilnost predhodnega postopka - Nedopustnost - Samostojnost pravnih sredstev - Nepodaljšanje pogodbe pomožni pogodbeni uslužbenki, ki je povezano s porodniškim dopustom - Obveznost obrazložitve - Zaporedne pogodbe za določen čas - Zloraba pravice - Pravica do zaslišanja - Odgovornost))

(2019/C 103/40)

Jezik postopka: angleščina

Stranki

Tožeča stranka: Kevin Karp (Bruselj, Belgija) (zastopnika: N. Lambers in R. Ben Ammar, odvetnika)

Tožena stranka: Evropski parlament (zastopnici: Í. Ní Riagáin Düro in M. Windisch, agentki)

Predmet

Predlog na podlagi člena 270 PDEU za, prvič, razglasitev ničnosti odločbe Parlamenta, s katero je bila tožeča stranka uvrščena v funkcionalno skupino II, stopnja 4, razred 1, v okviru pogodbe pomožnega pogodbenega uslužbenca, sklenjene 12. maja 2016 in ki je prenehala 11. novembra 2016 ter na drugi strani za povrnitev nepremoženjske in premoženjske škode, ki naj bi jo tožeča stranka utrpela zaradi njene uvrstitve in nepodaljšanja njene pogodbe.

Izrek

1. Tožba se zavrne.

2. K. Karpu se naloži plačilo stroškov.

(1) UL C 412, 4.12.2017.
C 103/26

Sodba Splošnega sodišča z dne 31. januarja 2019 – Pear Technologies/EUIPO – Apple (PEAR)

(Zadeva T-215/17) (1)

((Znamka Evropske unije - Postopek z ugovorom - Figurativna znamka Evropske unije PEAR - Prejšnja figurativna znamka Evropske unije, ki prikazuje jabolko - Relativni razlog za zavrnitev - Neobstoj podobnosti znakov - Člen 8(5) Uredbe (ES) št. 207/2009 (postal člen 8(5) Uredbe (EU) 2017/1001)))

(2019/C 103/33)

Jezik postopka: angleščina

Stranke

Tožeča stranka: Pear Technologies Ltd (Macao, Kitajska) (zastopnika: J. Coldham, solicitor, in E. Himsworth, QC)

Tožena stranka: Urad Evropske unije za intelektualno lastnino (zastopnika: M. Fischer in H. O’Neill, agenta)

Druga stranka pred odborom za pritožbe, intervenientka v postopku pred Splošnim sodiščem: Apple Inc. (Cupertino, Kalifornija, Združene države) (zastopniki: J. Olsen in P. Andreottola, solicitors, in G. Tritton, barrister)

Predmet

Tožba zoper odločbo petega odbora za pritožbe pri EUIPO z dne 18. januarja 2017 (zadeva R 860/2016-5) v zvezi s postopkom z ugovorom med družbama Apple in Pear Technologies.

Izrek

1. Odločba petega odbora za pritožbe pri Uradu Evropske unije za intelektualno lastnino (EUIPO) z dne 18. januarja 2017 (zadeva R 860/2016-5) se razveljavi.

2. EUIPO nosi svoje stroške in polovico stroškov družbe Pear Technologies Ltd.

3. Družba Apple Inc. nosi svoje stroške in polovico stroškov družbe Pear Technologies.

(1) UL C 168, 29.5.2017.
Sodba Splošnega sodišča z dne 14. decembra 2018 – Dermatest/EUIPO (ORIGINAL excellent dermatest 3-star-guarantee.de)

(Zadeva T-801/17) (1)

((Znamka Evropske unije - Prijava figurativne znamke Evropske unije ORIGINAL excellent dermatest 3-star-guarantee.de - Absolutni razlogi za zavrnitev - Opisnost - Neobstoj razlikovalnega učinka - Neobstoj razlikovalnega učinka, pridobljenega z uporabo - Člen 7(1), (b) in (c), ter (3) Uredbe (ES) št. 207/2009 (postal člen 7(1), (b) in (c), ter (3) Uredbe (EU) 2017/1001))

(2019/C 93/70)

Jezik postopka: nemščina

Stranki

Tožeča stranka: Dermatest Gesellschaft für allergologische Forschung u. Vertrieb von Körperpflegemitteln mbH (Münster, Nemčija) (zastopnika: J. Bühling in D. Graetsch, odvetnika)

Tožena stranka: Urad Evropske unije za intelektualno lastnino (zastopnika: D. Hanf in D. Walicka, agenta)

Predmet

Tožba zoper odločbo četrtega odbora za pritožbe pri EUIPO z dne 25. septembra 2017 (zadeva R 524/2017-4), v zvezi z zahtevo za registracijo figurativnega znaka ORIGINAL excellent dermatest 3-star-guarantee.de kot znamke Evropske unije.

Izrek

1. Tožba se zavrne.

2. Družbi Dermatest Gesellschaft für allergologische Forschung u. Vertrieb von Köperpflegemitteln mbH se naloži plačilo stroškov.

(1) UL C 42, 5.2.2018.
C 72/28

Sodba Splošnega sodišča z dne 11. decembra 2018 – Arca Capital Bohemia/Komisija

(Zadeva T-441/17) (1)

((Dostop do dokumentov - Uredba (ES) št. 1049/2001 - Dokumenti v zvezi s postopkom nadzora državnih pomoč - Delna zavrnitev dostopa - Izjema v zvezi z varstvom poslovnih interesov tretje osebe - Izjema v zvezi z varstvom ciljev inšpekcij, preiskav in revizij - Splošna domneva zaupnosti - Obveznost konkretnega in posamičnega preizkusa - Prevladujoči javni interes))

(2019/C 72/36)

Jezik postopka: angleščina

Stranki

Tožeča stranka: Arca Capital Bohemia a.s. (Praga, Češka republika) (zastopnik: M. Nedelka, odvetnik)

Tožena stranka: Evropska komisija (zastopnika: A. Bouchagiar in A. Buchet, agenta)

Predmet

Predlog na podlagi člena 263 PDEU za razglasitev ničnosti, prvič, odločitve iz odgovora Komisije z dne 13. marca 2017 na prvotno prošnjo za dostop do dokumentov v zvezi s postopkom nadzora državnih pomoči in, drugič, Sklepa Komisije C(2017) 3129 final z dne 4. maja 2017 o zavrnitvi tega dostopa.

Izrek

1. Tožba se zavrne.

2. Družba Arca Capital Bohemia a.s. nosi stroške.

(1) UL C 347, 16.10.2017.
Sodba Splošnega sodišča z dne 29. novembra 2018 – WL/ERCEA

(Zadeva T-493/17) (1)

((Javni uslužbenci - Pogodbeni uslužbenci - Uradna preiskava - Podaljšanje poskusne dobe - Pripravljalni akt - Odpoved pogodbe o zaposlitvi - Obvestilo o odpovedi pogodbe o zaposlitvi po elektronski pošti - Rok za pritožbo - Izhodišče - Nedopustnost - Spoštovanje bistvenih postopkovnih zahtev - Odločitev o odpovedi pogodbe o zaposlitvi po poteku poskusne dobe - Izguba zaupanja - Odgovornost - Zahteva za obravnavo, ki je bila navedena v tožbi in ni bila ponovno navedena v skladu s členom 106(2) Poslovnika))

(2019/C 44/46)

Jezik postopka: italijanščina

Stranki

Tožeča stranka: WL (zastopnik: F. Elia, odvetnik)

Tožena stranka: Izvajalska agencija Evropskega raziskovalnega sveta (ERCEA) (zastopniki: F. Sgritta in M. Chacón Mohedano, agenta, skupaj z A. Dal Ferrom, odvetnikom)

Predmet

Predlog na podlagi člena 270 PDEU za, prvič, razglasitev ničnosti sklepa ERCEA o odpovedi pogodbe o zaposlitvi, o kateri je bila tožeča stranka 10. januarja 2017 obveščena ustno, takojšnjo ponovno vzpostavitev delovnega razmerja in naložitev ERCEA plačilo vseh zapadlih plač, drugič, razglasitev ničnosti sklepa ERCEA z dne 28. oktobra 2016 o podaljšanju poskusne dobe tožeče stranke in ugotovitev neobstoja te poskusne dobe od 1. novembra 2016, tretjič, razglasitev ničnosti aktov, ki jih sestavlja upravna preiskava, ki jo je opravil preiskovalni in disciplinski urad Komisije (IDOC) in poročila v zvezi s to preiskavo z dne 7. novembra 2016 ter naložitev ERCEA naj navedeno preiskavo odstrani iz informacijskega sistema za upravljanje kadrov in vseh drugih podatkovnih baz institucij Evropske unije, četrtič, razglasitev ničnosti sklepa ERCEA o odpovedi pogodbe o zaposlitvi z dne 22. decembra 2016, ki jo je tožeča stranka prejela 24. januarja 2017, in ponovna takojšnja vzpostavitev delovnega razmerja in naložitev ERCEA plačilo odškodnine iz naslova nadomestila za škodo, ki jo pomenijo zapadle plače od dneva odpovedi pogodbe o zaposlitvi do objave sodbe, ali, če ni ponovne zaposlitve, naložitev ERCEA nadomestilo škode, ki jo predstavlja izguba plač do izteka pogodbe in sicer 39 000,00 EUR in, petič in vsekakor, naložitev ERCEA plačilo tožeči stranki znesek 300 000,00 EUR iz naslova nadomestila ali katerega koli drugega zneska, višjega ali manjšega, za katerega bo ugotovljeno, da je pravičen, zaradi grobega posega v osebni in poklicni ugled tožeče stranke.

Izrek

1. Tožba se zavrne.

2. WL se naloži plačilo stroškov.

(1) UL C 318, 25.9.2017.
Sodba Splošnega sodišča z dne 4. oktobra 2018 – Constantinescu/Parlament

(Zadeva T-17/17) (1)

(Javni uslužbenci - Uradniki - Šolanje - Sprejem v vrtec - Odločitev o vpisu otroka v drug vrtec od tistega, v katerega je bil prej vpisan - Napačna navedba tožene stranke v tožbi - Nedopustnost - Odgovornost)

(2018/C 427/62)

Jezik postopka: francoščina

Stranki

Tožeča stranka: Radu Constantinescu (Kreuzweiler, Nemčija) (zastopnika: S. Rodrigues in A. Blot, odvetnika)

Tožena stranka: Evropski parlament (zastopnici: E. Taneva in L. Deneys, agentki)

Predmet

Predlog na podlagi člena 270 PDEU za, prvič, razglasitev ničnosti odločbe Urada za infrastrukturo in logistiko v Luxembourgu (v nadaljevanju: urad) o vpisu otroka tožeče stranke v vrtec Evropske šole Luxembourg II – Bertrange-Mamer in torej o zavrnitvi njegovega sprejema v vrtec Evropske šole Luxembourg I – Kirchberg ter sklepa Evropskega parlamenta z dne 7. oktobra 2016 o zavrnitvi pritožbe tožeče stranke in, drugič, za povrnitev premoženjske in nepremoženjske škode, ki naj bi jo utrpela tožeča stranka.

Izrek

1. Tožba se zavrže.

2. Evropskemu parlamentu se naloži plačilo stroškov.

(1) UL C 70, 6.3.2017.
Sodba Splošnega sodišča z dne 13. julija 2018 – SQ/EIB

(Zadeva T-377/17) (1)

((Javni uslužbenci - Osebje EIB - Pritožba zaradi psihičnega nadlegovanja - Upravna preiskava - Pojem „psihično nadlegovanje“ - Zahteva, da je očitano ravnanje ponavljajoče, da se lahko šteje za „psihično nadlegovanje“ - Zavrnitev uvedbe disciplinskega postopka proti storilcu teh ravnanj - Obveznost zaupnosti glede obstoja postopka upravne preiskave, ki je v teku, in posledično odločbe o koncu postopka, s katero se ugotovi obstoj primera psihičnega nadlegovanja))

(2018/C 341/27)

Jezik postopka: francoščina

Stranki

Tožeča stranka: SQ (zastopnici: N Cambonie in P. Walter, avocats)

Tožena stranka: Evropska investicijska banka (EIB) (zastopniki: G. Faedo in K. Carr, agentki, skupaj z B. Wägenbaurjem, avocat, in J. Currallom, barrister)

Predmet

Predlog, vložen na podlagi člena 50a(1) Statuta Sodišča Evropske unije in člena 41 Kadrovskih predpisov EIB, prvič, za razglasitev delne ničnosti odločbe predsednika EIB z dne 20. marca 2017, in, drugič, za povrnitev premoženjske in nepremoženjske škode, ki naj bi jo tožeča stranka utrpela zaradi psihičnega nadlegovanja s strani svojega nadrejenega in ravnanja de EIB.

Izrek

1. Odločba predsednika Evropske investicijske banke (EIB) z dne 20. marca 2017 se razglasi za nično v delu, v katerem je v njej napačno uporabljen pojem „psihično nadlegovanje“, za ugotovljen primer psihičnega nadlegovanja v EIB ne določa takojšnjih disciplinskih ukrepov in naslovniku te določbe nalaga obveznost zaupnosti, ki je v nasprotju z namenom postopka preiskave, ki se nanaša na zatrjevan primer psihičnega nadlegovanja.

2. V preostalem se predlogi za razglasitev ničnosti zavrnejo.

3. BEI se naloži, da SQ, iz naslova nepremoženjske škode, ki jo je utrpela, plača znesek 10 000 EUR.

4. V preostalem se odškodninski zahtevki zavrnejo.

5. EIB nosi svoje stroške in naloži se ji plačilo polovice stroškov SQ.

6. SQ nosi polovico svojih stroškov.

(1) UL C 277, 21.8.2017.
C 392/26

Sodba Splošnega sodišča z dne 13. septembra 2018 – ACTC/EUIPO – Taiga (tigha)

(Zadeva T-94/17) (1)

((Znamka Evropske unije - Postopek z ugovorom - Prijava besedne znamke Evropske unije tigha - Prejšnja besedna znamka Evropske unije TAIGA - Relativni razlog za zavrnitev - Verjetnost zmede - Podobnost znakov - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001) - Člen 42(2) in (3) Uredbe št. 207/2009 (postal člen 47(2) in (3) Uredbe 2017/1001) - Dokaz o resni in dejanski uporabi prejšnje znamke))

(2018/C 392/31)

Jezik postopka: angleščina

Stranke

Tožeča stranka: ACTC GmbH (Erkrath, Nemčija) (zastopniki: V. Hoene, D. Eickemeier in S. Gantenbrink, odvetniki)

Tožena stranka: Urad Evropske unije za intelektualno lastnino (zastopniki: A. Kusturovic, D. Walicka in J. Ivanauskas, agenti)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Taiga AB (Varberg, Švedska) (zastopnika: C. Eckhartt in K. Thanbichler-Brandl, odvetnika)

Predmet

Tožba zoper odločbo četrtega odbora za pritožbe pri EUIPO z dne 9. decembra 2016 (zadeva R 693/2015-4) v zvezi s postopkom z ugovorom med družbama Taiga in ACTC.

Izrek

1. Tožba se zavrne.

2. Družbi ACTC GmbH se naloži plačilo stroškov.

(1) UL C 112, 10.4.2017.
Zadeva T-89/17: Sodba Splošnega sodišča z dne 19. junija 2018 – Erwin Müller/EUIPO – Novus Tablet Technology Finland (NOVUS) (Znamka Evropske unije — Postopek z ugovorom — Prijava besedne znamke Evropske unije NOVUS — Prejšnji besedni in figurativni znamki Evropske unije NOVUS in novus — Relativni razlog za zavrnitev — Podobnost proizvodov — Člen 8(1)(a) in (b) Uredbe št. 207/2009 (postal člen 8(1)(a) in (b) Uredbe (EU) 2017/1001) — Dokazi, prvič predloženi pred Splošnim sodiščem)

Sodba Splošnega sodišča z dne 19. junija 2018 – Erwin Müller/EUIPO – Novus Tablet Technology Finland (NOVUS)

(Zadeva T-89/17) ( 1 )

„(Znamka Evropske unije — Postopek z ugovorom — Prijava besedne znamke Evropske unije NOVUS — Prejšnji besedni in figurativni znamki Evropske unije NOVUS in novus — Relativni razlog za zavrnitev — Podobnost proizvodov — Člen 8(1)(a) in (b) Uredbe št. 207/2009 (postal člen 8(1)(a) in (b) Uredbe (EU) 2017/1001) — Dokazi, prvič predloženi pred Splošnim sodiščem)“

Stranke

Tožeča stranka: Erwin Müller GmbH (Lingen, Nemčija) (zastopnik: N. Grüger, avocat)

Tožena stranka: Urad Evropske unije za intelektualno lastnino (zastopnika: V. Mensing in M. Fischer, agenta)

Druga stranka pred odborom za pritožbe, intervenientka v postopku pred Splošnim sodiščem: Novus Tablet Technology Finland Oy (Turku, Finska)

Predmet

Tožba zoper odločbo četrtega odbora za pritožbe EUIPO z dne 28. novembra 2016 (zadeva R 2413/2015-4) v zvezi s postopkom z ugovorom med družbama Erwin Müller in Novus Tablet Technology Finland.

Izrek

1. Sklep četrtega odbora za pritožbe Urada Evropske unije za intelektualno lastnino (EUIPO) z dne 28. novembra 2016 (zadeva R 2413/2015-4) se razveljavi, v delu, v katerem se nanaša na „držala za mobilne telefone“ iz prijave znamke..

2. Tožba se v preostalem delu zavrne.

3. Družba Erwin Müller GmbH in EUIPO nosita svoje stroške.

( 1 ) UL C 112, 10.4.2017.